Valtiovarainministeriö

VM lausuntopyyntö HE valtionavustuslain muuttamisesta

Valtiovarainministeriö on pyytänyt Rajavartiolaitokselta lausunto valtionavustuslain muuttamisesta. Rajavartiolaitoksen esikunta lausuu asiassa seuraavaa:

Rajavartiolaitoksen esikunta pitää valtionavustuskäytäntöjen uudistamista kokonaisuutena hyvänä kehityksenä.

Rajavartiolaitoksen esikunta valmistelee vuosittain valtionavustuslain mukaisen päätöksen meripelastustoiminnalle myönnettävistä valtionavustuksista. Avustuksen määrä on vuosittain eduskunnan hyväksymässä valtion talousarviossa, jossa sen jakautuminen Suomen meripelastusseuran ja Ålands Sjöräddningssällskap kesken on tarkasti määrätty. Lausuntopyynnön mukaiset kehittämisehdotukset sekä niiden tavoitteet ovat Rajavartiolaitoksen esikunnan mielestä kannatettavia uudistuksia. Erityisesti yhtenäisen valtionavustuskäytännön ja sitä tukevan verkkopalvelun sekä harkinnan varaisesti myönnettävän kaksivuotisen yleisavustuksen avulla voisimme parantaa järjestelmän läpinäkyvyyttä ja tehostaa toiminnan tuloksellisuutta sekä vähentää järjestelmään sitoutuvaa hallinnon työpanosta.

Oikeudellisen osaston osastopäällikkö

Hallitusneuvos Sanna Palo

Rajavartioylitarkastaja Pertti Normia

**Asiakirja on sähköisesti allekirjoitettu asianhallintajärjestelmässä. Rajavartiolaitos 15.06.2021 klo 16:00. Allekirjoituksen oikeellisuuden voi todentaa kirjaamosta.**

|  |  |
| --- | --- |
|  |  |
|  |  |
|  |  |